AJ โชว์งบ Q1 พลิกกำไรหลังต้นทุนลด-มีกำไรจากอัตราแลกเปลี่ยน
AJ เผยงบไตรมาส 1/58 พลิกมีกำไรหลังต้นทุนวัตถุดิบเม็ดพลาสติกราคาลดลงตามราคาน้ำมัน และมีกำไรจากอัตราแลกเปลี่ยน
15 พ.ค. 2558

บริษัท เอ.เจ.พลาสท์ จำกัด (มหาชน) หรือ AJ รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.73 ล้านบาท หรือมีกำไรสุทธิ 0.004 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 18.23 ล้านบาท หรือขาดทุนสุทธิ 0.046 บาทต่อหุ้น
โดยผลการดำเนินงานในไตรมาสดังกล่าวที่พลิกกำไร เนื่องจากบริษัทมีต้นทุนในการขายลดลงจากราคาต้นทุนวัตถุดิบเม็ดพลาสติกที่ราคาลดลงตามราคาน้ำมันและมีกำไรจากอัตราแลกเปลียนเงินตราต่างประเทศเพิ่มขึ้น